da en da nl ca da da da es da da da da da da da da da da da da en da en da en da nb da da da da da da de da nb da da da da da da da da da da da nl da en da da es nl da
Litteraturbingo på Fuglebjerg og Korskilde biblioteker | Næstved Bibliotek og Borgerservice
16.8.2022 10:00:00 CEST | Næstved Bibliotek og Borgerservice
Er du vild med litteratur? Og vild med bingo? Så kom og vær med, når vi blander de to ting i en gang litteraturbingo, tirsdag d. 6. september kl. 19-20.30 på hhv. Fuglebjerg og Korskilde Bibliotek.
Litteraturbingo på Fuglebjerg Bibliotek. Kilde: Privat
Konceptet for litteraturbingo er enkelt. Vi trækker udvalgte bøger op af en pose og læser højt fra disse, mens du spidser ørerne og lytter godt efter ordene på din bingoplade. Hvis de dukker op i dét, der læses højt, er det bare om at markere dem.
Alle deltagere får tildelt bingoplader, når de viser deres billet.
Pladerne rummer blandede ord fra nogle af de tekster, der kan blive læst højt efter lodtrækning - det kan være en novelle, et digt eller et uddrag fra en roman. Alle tekster der læses op er målrettet voksne læsere.
Fælles for alle teksterne er desuden, at de hver især har noget med mad at gøre. I juli, august og september måned har bibliotekerne i Næstved Kommune nemlig et særligt fokus på madkultur.
Der er fine præmier til vinderne. Vi kan ikke garantere en gevinst – men tab eller vind, så får du smagsprøver på spændende litteratur med dig hjem!
Det koster 20 kr. at deltage i litteraturbingo ( incl. kaffe/te og chokolade) tirsdag d. 6. september kl. 19-20.30 på hhv. Fuglebjerg og Korskilde Bibliotek. Tilmelding på bibliotekets hjemmeside www.naesbib.dk
Der gives tilladelse til at bruge vedhæftede billeder
Litteraturbingo på Fuglebjerg Bibliotek. Kilde: Privat
Deltag i litteraturbingo og se, om du kan få pladen fuld. Kilde: Privat via Canva
Litteraturbingo på Korskilde Bibliotek. Kilde. privat
Information om Næstved Bibliotek og Borgerservice
Næstved Bibliotek og Borgerservice
- består af Næstved Bibliotek, Fensmark Bibliotek, Fuglebjerg Bibliotek, Glumsø Bibliotek og Korskilde Bibliotek. Sammen driver vi et moderne biblioteks- og borgerservicetilbud for alle borgere i Næstved Kommune med det erklærede formål, at borgerne opnår indsigt og udsyn til at navigere i eget liv.
Følg pressemeddelelser fra Næstved Bibliotek og Borgerservice
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Næstved Bibliotek og Borgerservice
Bogcafé på Glumsø Bibliotek6.10.2022 09:00:00 CEST | Pressemeddelelse
Mandag den 24. oktober kl. 19.00–20.30 er der som noget helt nyt, Bogcafé på Glumsø Bibliotek, hvor der er mulighed for at dele sin læseglæde med andre.
Lav monster-seje bogkager på biblioteket5.10.2022 11:37:26 CEST | Pressemeddelelse
Lørdag den 29. oktober kl. 10.00-14.00 inviteres der til workshop i børnebiblioteket på Næstved Bibliotek. Her kan børn og deres voksne lave seje monster bogkager af brugte bøger og genbrugsdimser.
Mændene i Fuglebjerg – et lokalhistorisk foredrag28.9.2022 10:55:46 CEST | Pressemeddelelse
Tirsdag den 18. oktober kl. 19.00-21.00 kan du blive klogere på Fuglebjergs historie, når Sten Jacobsen holder foredrag på Fuglebjerg Bibliotek. Foredraget tager udgangspunkt i Sten Jacobsens seneste bog ”Nederlagets og fremskridtets mænd i Fuglebjerg i slutningen af 1800-tallet”.
Monster-tema på bibliotekerne i Næstved23.9.2022 10:17:44 CEST | Pressemeddelelse
I oktober, november og december stiller Næstved Bibliotek og Borgerservice skarpt på monstre. Temaet spænder denne gang meget vidt. Det er fra de helt håndgribelige, skræmmende monstre, som vi kender fra fiktionens verden til de abstrakte, indre monstre, vi hver især kan tumle med i dagligdagen.
Kulturnat 2022 på Næstved Bibliotek21.9.2022 09:00:00 CEST | Pressemeddelelse
Fredag den 7. oktober er der Kulturnat i Næstved, og biblioteket er naturligvis med. Besøg Næstved Bibliotek i tidsrummet fra kl. 16.00 til kl. 21.00 og deltag i en række spændende aktiviteter for store og små.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022